น้ำมะนาว

ส่วนผสม น้ำมะนาว

• มะนาวเขียว (หรือมะนาวเหลือง) ประมาณ 6 ลูก

• น้ำตาลทราย 3/4-1 ถ้วย

• น้ำเปล่า 1 ถ้วย (สำหรับทำน้ำเชื่อม)

• น้ำเย็นจัด 3 ถ้วย

• น้ำแข็ง ตามชอบ

• มะนาวเหลืองฝานเป็นแว่น

• ใบสะระแหน่

วิธีทำน้ำมะนาว

1. เริ่มจากการทำน้ำเชื่อมก่อน โดยใส่น้ำและน้ำตาลทรายลงในหม้อคนให้เข้ากัน นำขึ้นตั้งไฟกลางจนน้ำเชื่อมเดือด ปิดไฟ พักทิ้งไว้จนน้ำเชื่อมเย็น

2. ใช้มือคลึงลูกมะนาว (บางสูตรจะนำไปแช่น้ำอุ่นเพื่อให้น้ำมะนาวออกมาจากมะนาวให้ได้มากที่สุด) ผ่าครึ่งมะนาวแล้วคั้นให้ได้น้ำมะนาว 1 ถ้วย (ควรใส่ถุงมือในขณะที่คั้นด้วย ป้องกันไม่ให้มะนาวกัดมือ) นำน้ำมะนาวที่คั้นแล้วไปกรองผ่านกระชอนใส่ลงในน้ำเย็นจัด นำเม็ดออกให้หมด เติมน้ำเชื่อมที่เย็นแล้วลงไป คนผสมให้เข้ากัน แล้วเติมน้ำแข็งลงไป คนให้เข้ากันอีกครั้ง ตามด้วยมะนาวเหลืองฝานเป็นแว่นและใบสะระแหน่ คนผสมให้เข้ากัน เทใส่แก้ว พร้อมดื่ม